Downloaded from YTS.MX
Official YIFY movies site: YTS.MX
ΒΑΣΙΣΜΕΝΟ ΣΕ ΑΛΗΘΙΝΗ ΙΣΤΟΡΙΑ
ΜΠΡΕΝΑΜ, ΤΕΞΑΣ 1975
Κλέβεις.
Τα κορίτσια δεν ξέρουν από μπέιζμπολ.
Έτσι σακάτης που είσαι, δεν μπορείς να κάνεις πλήρη περιστροφή.
-Αν δεν κλέβεις, τότε πώς... -Απλώς μπορώ.
Αυτό είναι χόουμ ραν.
Ξέρω πώς είναι το χόουμ ραν.
Δεν μετράει, εκτός αν παίζεις στην πρώτη κατηγορία.
Στην πρώτη κατηγορία;
Δεν πρόκειται να παίξεις ούτε μία περίοδο στην πρώτη.
Ποτέ μη λες ποτέ.
Αλήθεια το πιστεύεις;
-Φιλάς σταυρό; -Αυτός είναι παγανιστικός όρκος.
Ακόμα πιστεύεις ότι κλέβω;
Πιστεύω ότι είσαι τρελός.
Αλλά είσαι το αγόρι μου.
Τα λέμε, όμορφε.
Μη διανοηθείς να την ερωτευτείς.
Είναι του Ερλ Σανζ.
Ο άνθρωπος πίνει σαν βόδι
και είναι τόσο κακός που θα έκλεβε κι από νεκρό.
Κόνι.
Έλα εδώ.
Δεν κακολογούμε τους γείτονες.
Απλώς προσέχω τον Ρίκι.
Ο Ρίκι πρέπει να μάθει να προσέχει τον εαυτό του.
Παίζει το παιχνίδι της αγάπης.
Το διευθύνουν οι γυναίκες και το χάνουν οι άντρες.
Θέλω να ερμηνεύσετε το εδάφιο 4:25 από την επιστολή Προς Εφεσίους απόψε.
Το ξέρετε;
"Να λέτε την αλήθεια στον διπλανό σας,
γιατί είμαστε μέλη ο ένας του άλλου".
Πολύ καλά.
Μπες στο αμάξι.
Έλα.
Κόνι, βοήθησέ με να κλειδώσω.
Πώς το κάνει αυτό;
Γλυκιά μου, ο Ρίκι έχει χάρισμα.
Γι' αυτό θα φυλάξω
Τον τραχύ σταυρό
Μέχρι τα τρόπαιά μου
Επιτέλους να αφήσω
Θα κρατηθώ
Από τον τραχύ σταυρό
Και θα τον ανταλλάξω
Μια μέρα για ένα στέμμα
"Δώσε μου έναν άντρα να πολεμήσουμε μαζί".
Αμήν.
Αυτά είναι τα λόγια του γίγαντα Φιλισταίου Γολιάθ,
που χλεύαζε τους στρατούς του Ισραήλ,
και κανείς δεν έβγαινε να τον πολεμήσει.
Κανείς εκτός από τον Δαβίδ.
Και πώς χτύπησε ο Δαβίδ τον Γολιάθ;
-Με πέτρα. -Αμήν, αδελφέ Χιλ.
Με μια πέτρα.
Μια πέτρα, το λέει εδώ, στο εδάφιο 40 του Α' Σαμουήλ.
"Κι έτσι ο Δαβίδ πέρασε από ένα ρυάκι και διάλεξε πέντε λείες πέτρες".
Γιατί δεν πήρε ο Δαβίδ τη μεγαλύτερη πέτρα
ή την πιο τραχιά;
Ήξερε ότι οι τραχιές πέτρες έχουν δική τους βούληση.
Τα πράγματα μπορούν να ξεφύγουν και να αλλάξουν.
Έβαλε έξυπνο στοίχημα.
Όντως.
Αλλά ίσως θα έπρεπε να αφήσουμε και άλλα μέλη της εκκλησίας
να δώσουν την απάντησή τους.
Γι' αυτό λέω το εξής. Τι δίνει σχήμα σε μια πέτρα;
Το νερό του Θεού δίνει σχήμα σε μια πέτρα.
Κι εμείς, ως Χριστιανοί, ως παιδιά του Θεού,
διαμορφωνόμαστε συνεχώς
και αφού βαπτιστούμε, μας στέλνουν έξω ως αγγελιοφόρους Του
και πετάμε κατευθείαν και με πίστη στη μούρη του Σατανά, ώστε...
να πολεμήσουμε τον δικό μας Γολιάθ και...
Κι εγώ φοβόμουν να το πω,
αλλά θα το πω.
Αδερφή Μπάμπιτ, αδερφέ Σανζ,
με εμψυχώνετε με την παρουσία σας εδώ σήμερα.
Θα σας παρακαλούσα να μην καπνίζετε
και να μη μασάτε και φτύνετε καπνό κατά την κυριακάτικη λειτουργία.
Δουλεύω έξι μέρες σε μια πετρελαιοπηγή,
έτοιμη να εκραγεί ανά πάσα στιγμή.
Αν ήξερες από γεωτρήσεις για πετρέλαιο,
θα εκτιμούσες ότι δεν κάνω ούτε ένα διάλειμμα για τσιγάρο.
Μα δεν βλέπεις πώς εσύ κι η αδελφή Μπάμπιτ
βεβηλώνετε το ένδοξο ιερό του Θεού
με το σάλιο σας και τις στάχτες σας στο πάτωμά του;
Είναι αδυναμία του ανθρώπου.
Βλέπω την αδυναμία.
Ένας σπουδαίος άντρας παίρνει 50 δολάρια τον μήνα,
για να κηρύττει σε τίμιους, φτωχούς ανθρώπους
και δεν έχει καν βγει από τον άμβωνα για να τους γνωρίσει.
Στη ζωή έχουμε λίγες απολαύσεις.
Υποθέτω ότι ο Παντοδύναμος κατανοεί τις αδυναμίες μας.
Είμαι πάστοράς σας,
οπότε είναι καθήκον μου
να διατηρήσω την ιερότητα του οίκου του Θεού.
Δεν θα επιτρέψω σε έναν υποκριτή ιεροκήρυκα
να με περιφρονεί για ένα τσιγάρο.
Κι εγώ δεν θα αφήσω τον οίκο του Κυρίου
να μοιάζει και να μυρίζει σαν το σαλούν του Σατανά.
Κυρία Μπάμπιτ.
Δεν θα σου ζητούσαν να τους κατευνάσεις;
Θέλεις να καθαρίζεις καπνό
-από το πάτωμα; -Όχι.
-Πάω να κλείσω. -Εντάξει.
-Το χάνουμε; -Όχι αν φτάσουμε σε τρία λεπτά.
Πάμε.
Είσαι η γυναίκα του. Πρέπει να τον λογικέψεις.
Προσπαθώ, μαμά.
Πού πάνε αυτοί οι τρεις;
Παιδιά είναι.
ΑΔΕΛΦΟΤΗΤΑ ΜΠΟΪΝΤ
ΧΙΛΝΤΕΜΠΡΑΝΤ. ΜΙΣΟΙ ΓΕΡΜΑΝΟΙ, ΜΙΣΟΙ ΝΟΤΙΟΙ. ΟΛΟΙ ΕΥΠΡΟΣΔΕΚΤΟΙ.
Είναι άδικο. Πληρώνουμε είσοδο για την ησυχία μας.
Είναι παιδιά του ιεροκήρυκα, δεν έχουν δεκάρα.
Ο Ρίτσαρντσον σκοράρει.
Κάνει ένα στράικ στον Μαντλ
και περνάει τον φράχτη στα δεξιά.
Θα 'σαι τόσο πονόψυχος όταν σου σπάσουν το παράθυρο;
Κάποτε θα το κάνεις κι εσύ.
Ευχαριστώ.
Έλα!
Θα βγάλεις τον νάρθηκα του χρόνου.
Έπρεπε να τον βγάλουν πέρυσι.
Ρίξε.
Θα τη χτυπήσω όπως ο Μαντλ.
Γεια σε όσους παρακολουθούν από την τηλεόραση.
Είμαστε στις 50 γιάρδες.
-Στις ποιες; -Μισώ το μπέιζμπολ.
Δεν θα σε λυπηθούν στην πρώτη κατηγορία.
Ρίξε με δύναμη.
Ο Κόφαξ ζεσταίνει το χέρι του στο στάδιο των Γιάνκις.
Ισοπαλία, τέλος ένατου γύρου.
Σε θέση μπάτερ, ο Ρίκι Χιλ.
Ο Κόφαξ ρίχνει μια γρήγορη μπαλιά.
Ο Χιλ χτυπάει, ρίχνει την μπάλα ψηλά.
Μπορεί, ίσως, είναι!
Η τρίτη ψηλή μπαλιά του Χιλ απόψε.
Όσο πιο γρήγορα μπει...
τόσο πιο γρήγορα θα βγει.
Θεέ μου! Τι έκανες;
Πάμε!
Πάμε να φύγουμε.
-Τι κάνεις; -Αυτό που μου έμαθε ο μπαμπάς.
Ό,τι κι αν έκανες, ανάλαβε την ευθύνη.
Εσείς ρίξατε την πέτρα;
Συγγνώμη, κύριε.
Θα βρω δουλειά για να το πληρώσω.
Για στάσου. Μου λες...
ότι έριξες την πέτρα πάνω από τα δέντρα και πάνω στο παρμπρίζ μου
με αυτό το ξυλαράκι;
Είναι γύρω στα 60 μέτρα. Και το έκανες φορώντας αυτό το πράγμα;
Για φαντάσου.
Ξέρεις τι είναι παιδί-θαύμα;
Όχι, κύριε.
Ψάξ' το.
Όταν γίνουν καλά τα πόδια σου,
θα είμαι ο πρώτος που θα αγοράσει εισιτήριο.
Αλλά σας χρωστάω.
Ξέχνα το παρμπρίζ.
Έχω δύο μάντρες
γεμάτες με παλιά παρμπρίζ που δεν πρόκειται να ξεφορτωθώ ποτέ.
Αλλά τα θαύματα...
τα σέβομαι λίγο.
Θέλω να το ξανακάνεις.
Δείξε μου.
Πήγαινε.
Για δες.
Δεχόμαστε την αφθονία Σου, Κύριε,
για να ενδυναμώσουμε το σώμα και το μυαλό μας ώστε να Σε υπηρετούμε.
Προσευχόμαστε στο όνομα του Υιού Σου, του Ιησού. Αμήν.
Αμήν.
Είναι δύσκολο να φτιάξεις κάτι, όταν προσφέρει τόσα λίγα.
Είδατε τον μπαμπά μου που τα έβαλε μ' αυτήν που έφτυνε;
Μαζί με κάτι τσαντισμένους θρήσκους,
που γκρινιάζουν ότι ο μπαμπάς σου δαγκώνει το χέρι
που μετά βίας τρέφει την οικογένειά του.
Πενήντα δολάρια τον μήνα.
Τα παιδιά σου λιμοκτονούν.
Λίλιαν, μερικές φορές,
το έργο του Θεού απαιτεί τη θυσία των αποστόλων.
Κανείς από τους απόστολους δεν είχε κακά κόκαλα.
Αρκετά. Μ' ακούς;
Αρκετά.
Μπορείς να με βουλώσεις.
Πώς θα βουλώσεις τη φωνή στο κεφάλι σου
που λέει ότι τον άφησες να πεινάσει και τον έβαλες σε καροτσάκι;
Ο πιο ευσεβής άνθρωπος που ξέρω.
Μελετάς τον παράδεισο
και δεν βλέπεις τη μιζέρια που υπομένει η οικογένειά σου.
Δεν θα απολογηθώ για την αφοσίωσή μου στον Θεό.
Μαμά, σταμάτα.
Βλέπεις αυτή τη γυναίκα; Είναι η κόρη σου.
Έχει πίστη. Δεν έχει παραπονεθεί ποτέ.
Έχει πίστη.
-Εσύ; -Μόνο αυτό έχω.
Και με συντηρεί.
Αλλά ζω εδώ στη Γη.
Ο γιος σου χρειάζεται γιατρό και αυτό θέλει λεφτά.
Δεν του κάνει πια ο νάρθηκας.
Δεν θα βελτιωθεί χωρίς καινούργιο.
Καινούργιο;
Ρίκι, ο γιατρός πιστεύει...
Μπορώ να φύγω;
Ναι, γιε μου.
Χάρηκες τώρα, Λίλιαν;
Γιε μου, πάρε το καλαμποκόψωμο μου.
"Πολύ σπουδαία".
Δεκατέσσερα.
"Γιατί είχε την κατοχή..."
Ξέρεις κάτι;
Έχω κάτι για σένα.
Πού τις βρήκες αυτές;
Έκανα οικονομίες. Τρεις μήνες.
Ο Μίκι Μαντλ!
Τι συμβαίνει εδώ;
Έπρεπε να διαβάζετε εδάφια της Βίβλου.
Ρόμπερτ.
Τι κρύβεις;
Δώσε μου τη Βίβλο.
Δώσε μου τη Βίβλο, Ρόμπερτ.
Κάρτες μπέιζμπολ.
Δεν το εγκρίνω αυτό.
Αυτό πουλάει τη λατρεία ψεύτικων ειδώλων.
Όχι, πουλάνε τσίχλες.
Νομίζεις ότι αστειεύομαι;
-Αυτό νομίζεις; -Όχι, κύριε.
Ρόμπερτ, δικές σου είναι;
Μάλιστα.
Ρόμπερτ, είσαι προστάτης του μικρού σου αδερφού.
Είσαι υπεύθυνος γι' αυτά που του βάζεις στο μυαλό.
Μ' ακούς;
Το ξέρω, απλώς ο Ρίκι λατρεύει το μπέιζμπολ...
Δεν θα παίξει μπέιζμπολ.
Ρίκι, σ' έχω δει εκεί έξω, πίσω απ' την εκκλησία,
να χτυπάς με το ξύλο
και θα ήσουν εκεί έξω όλη μέρα, αν μπορούσες.
Ακόμα κι όταν υποφέρεις.
Μα δεν μπορείς να παίξεις μπέιζμπολ.
Ούτε καν να τρέξεις.
Αν προσπαθήσεις, θα γίνεις περίγελος,
θα σε κοροϊδεύουν
και θα καταλήξεις με ένα τραύμα που δεν θα ξεπεράσεις ποτέ.
Τα πόδια μου;
Όχι, γιε μου. Μιλάω για το πνεύμα σου.
Άκου.
Είσαι ξεχωριστός.
Έχεις καρδιά λιονταριού.
Αλλά έχεις ψυχή τρυφερού αρνιού.
Και θέλω να το προστατέψω αυτό.
Αν δεν παίζεις μπέιζμπολ, έχεις ελεύθερο χρόνο
για να ακολουθήσεις ένα ανώτερο κάλεσμα, να κηρύττεις τον λόγο του Θεού.
Εκεί που σε εγκατέλειψαν τα επίγεια πόδια σου,
ο Θεός θα σου δώσει φτερά για να πετάξεις.
Με καταλαβαίνεις, έτσι, γιε μου;
Μπράβο, αγόρι μου.
Σ' αγαπώ.
Διαβάστε τα εδάφια.
Σας ακούω.
"Όσοι υπηρετούν τον Κύριο θα ανανεώνουν τη δύναμή τους.
Θα τρέχουν και δεν θα κουράζονται".
Τι συμβαίνει εδώ, Ερλ;
Φαίνεται ότι το ποίμνιο και ο ποιμένας βρέθηκαν σε αδιέξοδο.
Αλήθεια;
Θα λείψετε σε κάποιους από μας.
Μα μόλις ήρθαμε.
Και μόλις σας διώξαμε.
Κάντε γρήγορα.
Θέλουμε πίσω το σπίτι.
Μην ανησυχείς.
Δεν θα μείνουμε, αν δεν μας θέλετε.
Θα έχουμε φύγει το πρωί.
Χέλεν.
Θα έπρεπε να ντρέπεστε.
Γαμ...
Γάτα.
-Γάτα. -Ο σύζυγός μου είναι καλός άνθρωπος.
Είναι καλός, ενάρετος, και έδωσε ζωή και ευτυχία για να υπηρετήσει τον Κύριο.
Σας έβαλε όλους πάνω από τα παιδιά του.
Πώς ξεπληρώνετε τέτοια ανιδιοτελή αφοσίωση;
Τον διώχνετε από την εκκλησία του
και αφήνετε τα παιδιά του στον δρόμο.
Γιατί;
Επειδή σας ζήτησε να φερθείτε
σαν θεοσεβούμενοι άνθρωποι, που πίστευε ότι είστε;
Τίμιοι, φτωχοί άνθρωποι;
Όχι.
Δεν σας αξίζει ο Τζέιμς Χιλ.
Χέλεν...
Όλα θα πάνε καλά.
Μακάρι να έμενες.
Μακάρι να μη φεύγαμε.
Θα ξαναδώ ποτέ το μοναδικό μου αγόρι;
Δεν ξέρω.
Θα μου λείψεις.
Τα λέμε, όμορφε.
Ο Ερλ είναι;
ΚΛΑΜΠ TIP TOP
Είναι μεθυσμένος, μπαμπά.
Θα σκοτώσει κανέναν.
Ερλ.
Ερλ, είσαι μεθυσμένος.
Δεν θα 'πρεπε να οδηγείς.
Κι εσύ δεν θα 'πρεπε να φέρεσαι σαν να μετρά ακόμα η άποψή σου.
Μη σε χτυπήσει η πόρτα βγαίνοντας.
Δεν μπορείς να οδηγήσεις.
Ρίκι.
Καλά.
Όπως θέλεις.
Προσπαθεί να σώσει το τομάρι σου.
Το τομάρι μου;
Μην αγγίξεις το παιδί μου.
Μακριά απ' το παιδί μου.
Ο μπαμπάς είναι ζόρικος.
Μπες στο αμάξι.
Τι έκανες;
Έλα, Ερλ. Σήκω πάνω.
-Περνιέσαι για καλύτερος από μένα; -Όχι.
Θα με πλάκωνες στο ξύλο, αν δεν ήσουν μεθυσμένος. Πρόσεχε.
Περνιέσαι για καλύτερος, επειδή ξέρεις να διαβάζεις.
Μπες στο σπίτι. Ερλ, μπες μέσα.
Εγώ φταίω.
Γιατί μαλώνατε;
Για σένα.
Είναι επικίνδυνος, όταν είναι έτσι.
Και είναι έτσι όλο και περισσότερο.
Ευχαριστώ, πάστορα.
Κράτα τα για τον σερίφη Ντάλτον.
Φαντάζομαι ότι θα έρθει εδώ σύντομα.
Πάστορα.
Έκανες ό,τι μπορούσες, με τον μόνο τρόπο που ξέρεις.
Θα το εκτιμήσουν τώρα που φεύγετε.
Ευχαριστώ.
Ο Θεός να σ' ευλογεί.
Χριστέ μου, βοήθησέ με.
Έχω φτάσει στα όριά μου. Βοήθησέ με.
Με Σένα, όλα είναι δυνατά, Κύριε. Σε παρακαλώ.
Δώσε μου ένα σημάδι.
Σε παρακαλώ, δώσε μου ένα σημάδι.
Να πάρει η ευχή!
Να πάρει!
Είσαι καλά, μπαμπά;
Είμαι κουρασμένος, γιε μου.
Τζέιμς.
Μείναμε από βενζίνη.
Κάποιος θα περάσει.
Ας...
Στο μεταξύ, ας βάλουμε τη ρεζέρβα.
Δεν έχουμε ρεζέρβα.
Μπαμπά, την μπάλωσα χθες.
Την αντάλλαξα με βενζίνη.
Και έκανες το σωστό.
Έτσι επιβιώνουν οι φτωχοί, λεπτό το λεπτό.
Παίρνουμε δύσκολες αποφάσεις σ' έναν κακό κόσμο.
Κάνουμε ό,τι καλύτερο μπορούμε.
Έρχονται ατυχίες, όσο καλή πρόθεση κι αν έχεις ή όσο σκληρά κι αν προσπαθείς.
Δεν πετυχαίνει και δεν φταίει κανείς γι' αυτό.
Χειρότερα δεν γίνεται, έτσι;
Πρέπει να είμαστε η πιο άτυχη οικογένεια στο Τέξας.
Ίσως και στην Οκλαχόμα.
Για δες.
Μόνο ο Δάσκαλος θα μπορούσε να ζωγραφίσει κάτι τέτοιο.
Πάμε στο αμάξι.
Έλα, Ρίκι.
Να σας πάω κάπου;
Ναι.
Ελάτε.
Δεν έχω δει ποτέ έγχρωμη.
Κάνε πίσω, θα τυφλωθείς.
Ωραίο παγωτό, κυρία Φλόρα.
Χαίρομαι που σου αρέσει, κύριε.
Κύριε;
Αν σε ήξερε... Αν ήξερες τον Ρίκι, δεν θα τον έλεγες κύριο.
Τον ξέρω.
Αφού το λες εσύ.
Κυρία Λίντα, έχετε πολύ όμορφο σπίτι.
Μας έφερε πολλή χαρά.
Πρέπει να σου φέρω κι άλλο φαγητό.
Όχι.
Αν φάω άλλη μια μπουκιά, θα σκάσω.
Ευχαριστώ.
Δεν ξέρω πώς να σας ευχαριστήσουμε για τη βοήθεια. Τη χρειαζόμασταν.
Ίσως υπάρχει τρόπος.
Αλλά αυτή η δουλειά
μάλλον είναι κατώτερη της μόρφωσης και της εμπειρίας σου.
Όχι. Θα εκπλαγείς.
Ο αδερφός μου ο Ντένις στο Μπούι Σίτι
μου είπε ότι η βαπτιστική εκκλησία ψάχνει νέο πάστορα εδώ κι έναν χρόνο.
Αλλά δεν υπάρχει κανείς.
Πολύ κρίμα.
Δεν έχεις δει το Μπούι Σίτι.
Δεν θα το έλεγες και πόλη.
Μάλλον με χωριουδάκι μοιάζει.
Μα είναι καλοί άνθρωποι.
Έχει και πρεσβυτέριο.
Κάπως ταπεινό.
Ίσως δεν είναι για εσάς, αλλά...
-Θα το πάρουμε. -Ναι, θα το πάρουμε.
Αδελφέ Τζος,
δεν ήταν τυχαίο που μας βρήκατε στον δρόμο.
Όταν ο καλός Θεός κλείνει μια πόρτα, ανοίγει ένα παράθυρο.
Δεν θέλετε ν' ακούσετε κι άλλα;
Μόνο ένα "αμήν".
-Ν' ακούσω ένα αμήν; -Αμήν.
Ελήφθη. Έχουμε εκτόξευση, το ρολόι λειτουργεί.
-Σίγμα 7... -Εκτόξευση!
Τα παιδιά ενθουσιάζονται πολύ.
-Εκεί! -Πού;
Εκεί.
Το Κέντρο Ελέγχου αναφέρει ότι το σκάφος βγήκε από την ατμόσφαιρα της Γης,
καθώς πλησιάζουμε όλο και πιο πολύ.
Καθώς ο άνθρωπος ταξιδεύει και πάλι στους ουρανούς.
Το βλέπω.
Καθαρό σαν τη μέρα.
Πάμε μέσα.
Θα έρθεις, μπαμπά;
Πήγαινε, γιε μου.
Θα μείνω λίγο με τον δικό μου ουρανό.
ΜΠΟΥΙ, ΤΕΞΑΣ
Γεια χαρά, πάστορα. Τι κάνεις;
Καλώς ήρθες στο σπίτι σου.
Μάλλον "στο αχούρι σου".
Τζέιμς Χιλ.
Χαίρω πολύ. Ο αδερφός μου μου είπε για σένα.
Ήταν πολύ καλός μαζί μας.
-Ντένις, σωστά; -Σωστά.
Δεν είναι και πολύ όμορφο,
αλλά σε μουσώνες, τυφώνες και ξαφνικές πλημμύρες,
θα σας κρατήσει στεγνούς.
Το νιώθω ήδη.
Τι είναι αυτό;
Ήταν νεκροτομείο.
Πού να δεις την εκκλησία.
Θα τη λατρέψεις.
Πού είναι η εκκλησία;
Είναι λίγο πιο κάτω.
Θέλετε να δείτε την εκκλησία πρώτα ή να μπείτε μέσα;
Πρώτα θα δούμε την εκκλησία.
-Θα λατρέψουν την εκκλησία. -Ναι.
Να τη.
Καταλάβατε τι έλεγα;
Άφθονος χώρος.
Έχει δυνατότητες.
Μ' αρέσει εδώ.
Μπορώ να τρέξω εδώ.
Έχει πολλή ενέργεια ο μικρός.
Και μπορεί να μπερδέψει μέχρι και τον Σολομώντα.
Πότε ξεκινάω;
Φέρσου σαν άντρας, Τζέι Μπερντ. Μόλις αρχίσαμε.
Θέλετε άλλους δύο;
Αυτόν και ποιον άλλον;
-Θα χτυπήσω εγώ. -Με αυτές τις βλακείες στα πόδια σου;
Ο μπαμπάς μου είναι πάστορας, τα λέει διορθωτικά δεσμά.
Άσε τα θρησκευτικά, μικρέ.
Δεν θα παίξω με ένα ρομπότ.
Βάλε τον μη σακάτη αριστερά.
Αν δεν παίξει, δεν παίζω.
Λες και είστε περιζήτητοι παίκτες.
Ποιον να εκφοβίσω τώρα;
Έλα.
Ρίξε μια γρήγορη.
Αν τη χτυπήσω, θα παίξουμε κι οι δύο.
Αν περάσει την εσωτερική περιοχή.
Κανείς δεν σου έχει ρίξει ποτέ τόσο δυνατά.
Αν αποτύχεις μπροστά στους ντόπιους,
δεν θα σε αφήσουν να το ξεχάσεις, ούτε να παίξεις.
Δεν θα αποτύχω.
Ρομπότ.
Πού να σε θάψουμε, στο νεκροταφείο ή στη μάντρα;
Τρεις προσπάθειες.
Το ίδιο κάνει. Δεν θα δεις καν την μπάλα.
Καλύτερα να μείνετε στην εξωτερική περιοχή.
Δεν έχεις ιδέα, μικρέ.
Με λένε Ρίκι Χιλ.
Ρίκι Χιλ, έχεις πολλά κότσια.
Αλλά όχι πολλή εξυπνάδα.
Άλλοι με δυνατά πόδια, δεν χτύπησαν μπαλιά του.
Εγώ σε προειδοποίησα.
Έτοιμος, Ρομπότ;
-Άργησες λίγο. -Ρομπότ!
Θα συνεχίσεις να αποτυχαίνεις ή τα παρατάς;
Θα αρχίσω να χτυπάω.
Το Ρομπότ θα χτυπήσει.
Εντάξει, πόδια από ζελέ, πάμε.
Ρομπότ, σταμάτα τώρα που είσαι πίσω.
-Αρκετά! -Έλα, πριν χτυπήσεις άσχημα.
Τρεις ρίψεις.
Για να σε σκοτώσει;
Αν μείνω κάτω, είμαι νεκρός.
Να είσαι πιο γρήγορος.
Τι κάνεις;
Κοίτα το Ρομπότ.
Πλήρης περιστροφή σώματος!
Κάνεις ό,τι χρειάζεται.
Πώς ξέρεις ότι μπορείς, Ρίκι;
Απλώς το ξέρω.
Εντάξει, τέρμα η πλάκα.
Ώρα να πείτε καληνύχτα και αντίο στο Ρομπότ.
Τα κατάφερες!
Τη χτύπησες!
Αυτό δεν μετράει!
Άντε στο διάολο. Δεν παίζω με ανάπηρο παιδί.
-Έκανες μια συμφωνία. -Δεν το έκανα.
Ψεύτη! Σε είδα να γνέφεις!
Κανείς δεν με λέει ψεύτη, Ρομπότ.
Νομίζεις ότι θα με ποδοπατήσεις;
Το έκανε ήδη.
Σταμάτα!
Ο προπονητής είπε αν παλέψεις ξανά, τελείωσε.
Να σας πάρει.
Ασήμαντα λευκά σκουπίδια.
Δεν αξίζετε τον κόπο.
Έλα, δεν έχει παιχνίδι για μας εδώ.
-Αλλά τη χτύπησα. -Αυτό μετράει.
Αντίο, Ρίκι Χιλ.
Ωραία.
Θέλει κανείς άλλος να πει προσευχή;
Υπάρχει κάποια αποκάλυψη που αγνοώ;
Θεέ μου.
-Πονάς καθόλου; -Καθόλου.
Πώς;
Ένας από τους νάρθηκές μου,
ο αριστερός νομίζω, έσπασε πρώτος, οπότε...
Έβγαλες τον άλλο για να περπατήσεις, σωστά;
Ναι.
Σ' ευχαριστώ, Κύριε.
Δείξε μου. Απλώς...
Εντάξει, σηκωθείτε όλοι. Πάμε για παγωτό.
-Και θα περπατήσουμε. -Δεν έχουμε λεφτά.
Απασχόλησε τον παγωτατζή ενώ κλέβω ένα γαλόνι.
-Δεν θα το κάνεις. -Ναι, θα το κάνω.
-Μου αρέσει η περιπέτεια. -Δεν θα κλέψει τίποτα.
Δεν είναι περίπλοκο. Για να είστε στην ομάδα μου χρειάζονται τα εξής.
Πρώτον, να έρχεστε στην προπόνηση κάθε μέρα 4 με 6.
Δεύτερον, να είστε έτοιμοι να δουλέψετε σκληρά.
Και τρίτον, κόψτε τις βλακείες και παίξτε, γιατί δεν είμαι η μαμά σας.
Αν πιάσω κανέναν να κάνει μισές δουλειές,
θα σας πετάξω έξω με τις κλοτσιές.
Αν δεν έχετε παραδώσει αυτό ακόμα,
θέλω την υπογραφή των γονιών σας στην άδεια κηδεμόνα. Ελάτε.
Τη θέλω πίσω την Τρίτη στις 3 μ.μ., υπογεγραμμένη.
Εντάξει.
Γιε μου, μπορεί να μη φταις εσύ,
αλλά ήδη κάνεις μισές δουλειές.
Ή κάνω θυσίες.
Καλά τα είπες.
Θα μπεις στα δοκιμαστικά.
Αλλά δείξε μου λίγη μαγεία.
Θα το υπογράψει η μαμά χωρίς να το πει στον μπαμπά;
Και να το κάνει, θα το μάθει.
Τι κάνει το λιονταράκι μου;
Τι σε απασχολεί; Κάτι έχεις πίσω από την πλάτη σου.
Γιατί δεν ηρεμείς το μυαλό σου;
Ας ακούσουμε τον Ψαλμό 23.
"Ο Κύριος είναι ο ποιμένας μου..."
Περισσότερη πεποίθηση.
"Δεν θα στερηθώ τίποτα".
Μπαμπά, ξέρω τι θα πεις,
αλλά είμαι καλύτερα.
Γιε μου, μπορεί να είσαι καλύτερα,
αλλά δεν έχεις θεραπευτεί.
Τα κόκαλά σου...
είναι χλωρά.
Είναι σαν κλαδάκια.
Μπαμπά...
θέλω μόνο να παίξω.
Δεν θα παίξεις.
Ποτέ.
Μπορεί να νομίζεις ότι η πάθησή σου είναι αδικία,
αλλά ο Θεός έχει ένα σχέδιο για σένα.
Είναι σημάδι.
Είναι σημάδι για κάτι μεγαλύτερο που υποτίθεται ότι πρέπει να γίνεις.
Τι είναι σημαντικό;
Πολλά πράγματα είναι σημαντικά.
Αλλά τι είναι ζωτικής σημασίας;
Μια πρακτική.
Να κάνεις το έργο του Θεού.
Θέλω να αναζητήσετε
κάθε ευκαιρία που έχετε για να τον υπηρετήσετε.
Την επόμενη φορά που θα σκεφτείτε να αμαρτήσετε
θέλω να αναρωτηθείτε το εξής:
"Πώς θα με κρίνει ο Θεός;"
Το Άγιο Πνεύμα τα βλέπει όλα, τα ξέρει όλα,
τιμωρεί κάθε αδίκημα.
Ας ζητήσουμε από τον Θεό
μια βδομάδα χωρίς αμαρτίες.
Αυτό το μέρος είναι χειρότερο από το προηγούμενο.
Είδες αυτόν που κάπνιζε;
Γιατί δεν τον σταμάτησε ο μπαμπάς;
Για να μεγαλώσει το ποίμνιό του, θα υπομείνει μερικά μαύρα πρόβατα.
Καλή σας μέρα.
Αυτό ήρθε για σένα.
-Από την Γκρέισι θα είναι. -Αποκλείεται.
Το τσέπωσε τόσο γρήγορα που νόμιζα ότι καιγόταν το χέρι του.
Μπα. Μόνο η καρδιά του.
Πάω να τεντώσω τα πόδια μου.
Αν μάθει ο μπαμπάς ότι βαράς μπάλες το Σάββατο...
Απλά θα βλέπω.
Εσύ;
Έλα.
Ένα μπέργκερ, μια μερίδα πατάτες και μια κόκα κόλα.
Κοστίζει 75 σεντς, τόσα έχω.
Ένα μπέργκερ, μια μερίδα πατάτες και μια κόκα κόλα;
Δεν φτάνει για να φάτε και οι τρεις.
Θέλουμε μόνο μια παραγγελία.
Προσπάθησα να του το πω, αλλά μπήκε σαν τρελός.
Μέτρησε πολύ γρήγορα.
Μας λείπουν μόνο 25 σεντ.
Δεν τα πάω καλά με τους αριθμούς.
-Θα γυρίσω όταν έχω τα υπόλοιπα. -Περίμενε.
Τυχαίνει να έχω 25 σεντ.
-Εντάξει, τα έκλεισα. -Κράτα τα κλειστά.
Εντάξει. Ποτέ δεν ήμουν περισσότερο στο σκοτάδι.
Φέρ' τον από δω.
Μάλλον θα καθίσω, έτσι;
Η γαλοπούλα είναι το αγαπημένο σου,
αλλά θέλαμε κάτι ξεχωριστό.
-Ν' ανοίξω τα μάτια; -Ναι.
Είναι το δεύτερο αγαπημένο μου.
Κι ένα πιο όμορφο δώρο...
δεν θυμάμαι να είχα.
Μας φροντίζεις όλο τον χρόνο.
Σήμερα θέλαμε να σε φροντίσουμε.
Το πιο όμορφο δώρο που μου έχουν κάνει ποτέ...
δεν είναι αυτό το νόστιμο μπέργκερ.
Είναι η χαρά να το μοιράζομαι μαζί σας.
Είστε η όμορφη οικογένειά μου.
Δεν πεινάμε.
-Έχω σκάσει. -Κάνω δίαιτα.
Όλες μας κάνουμε δίαιτα.
Εγώ πεθαίνω της πείνας.
Εγώ κι η μαμά μου πάμε στην Οκλαχόμα,
να ζήσουμε με τους παππούδες.
Κατάλαβε κανείς στη νέα σου πόλη
πώς κλέβεις με το ρόπαλο;
Ελπίζω να παίζεις ακόμα, όπως κι αν είναι τα πόδια σου.
Βάζω στοίχημα ότι ακόμα ονειρεύεσαι την πρώτη κατηγορία.
Εγώ ξέμεινα από όνειρα.
Είναι στο χέρι σου να πραγματοποιήσεις ένα και για τους δυο μας.
Μόνο εσύ μπορείς.
Υ.Γ.: Είσαι ακόμα το αγόρι μου.
Γιατί δεν κάνεις δοκιμαστικό;
Ο μπαμπάς μου αρνήθηκε να υπογράψει.
Δες τον προπονητή Ντον.
Λες να έλεγχε τις υπογραφές;
Περίμενε. Θες να πεις...
-Να πλαστογραφήσω την υπογραφή; -Ναι.
Μάλλον η αληθινή αμαρτία είναι να μην παίξεις.
Ο Τζέισον έχει δίκιο.
Και δεν ξέρω κανέναν που να αξίζει αυτήν την ευκαιρία περισσότερο από σένα.
Δώσ' το μου.
Ελπίζω να συμφωνεί ο καλός Θεός.
Καλησπέρα, κυρία.
Ντον Φίσερ, προπονητής μπέιζμπολ.
Λυπάμαι, τα αγόρια μας δεν επιτρέπεται να παίξουν.
Καλύτερα να το συζητήσετε με τον σύζυγό σας.
-Υπέγραψε την άδεια του Ρίκι. -Περάστε.
Ο οποίος, παρεμπιπτόντως, χτυπάει ό,τι του ρίχνουμε.
Τι είναι αυτό; Δεν υπέγραψα τίποτα.
Δεν είναι ο γραφικός μου χαρακτήρας. Είναι πλαστή.
Ξέρετε πώς είναι τα αγόρια.
Πάντως, είναι φοβερός χίτερ.
Ο μόνος τρόπος να καταλάβω πώς μπορεί να χτυπήσει την μπάλα
όσο πιο μακριά και δυνατά μπορεί...
είναι ότι έχει χάρισμα από τον Κύριο.
Δεν θα παίξει.
-Δεν θα τον αφήσεις να παίξει; -Όχι.
Ήμουν πάστορας 13 χρόνια στη λωρίδα της Οκλαχόμα
και ξέρω πολύ καλά πώς είναι ένα θαύμα.
Και ο Ρίκι είναι ένα θαύμα.
Η συμβουλή μου, πάστορα...
είναι να δεις γιατί επιμένεις να συνθλίψεις την ψυχή του παιδιού
και να χαραμίσεις την ευλογία του.
Ο Θεός να σας ευλογεί. Αμήν και καληνύχτα.
Ρίκι.
Εγώ το έκανα.
Εμένα καλύπτει.
Είπα να παίξει...
και το πλαστογράφησα.
Με βοηθούσε να κάνω το μόνο που αγαπώ.
Το μόνο που αγαπάς;
Είναι η αλήθεια.
Το θέμα δεν είναι να χτυπάω μια πέτρα με ένα ξύλο.
Όταν χτυπάω με το ρόπαλο, δεν είμαι πια ανάπηρος.
Είμαι ο Δαβίδ που νικάει τον Γολιάθ.
Μόνο εσύ δεν βλέπεις πόσο σημαντικό είναι για μένα.
Μη μου αντιμιλάς, μικρέ.
Μην τολμήσεις να τον κατακρίνεις.
Άσ' τον να μιλήσει. Το κέρδισε.
Μην ανακατεύεσαι. Δεν σε αφορά.
Με αφορά η οικογένεια που μετέτρεψες σε πρόβατα.
Η Χέλεν και τα παιδιά σε αγαπούν τόσο πολύ,
που θα σε άφηναν να τους στερήσεις όλη τη χαρά.
Κι εγώ είμαι πολύ γριά και κακιά για να μείνω άπραγη
ενώ κάνεις τη δυστυχία σου δική τους.
"Το να αναζητήσουμε το αληθινό κάλεσμα που μας ανέθεσε ο Θεός
είναι το καθήκον μας.
Το να το εκπληρώσουμε με αγνή αφοσίωση, είναι το θεϊκό μας πεπρωμένο".
Ναι, το βλέπεις;
Ακόμα κι ένας τυφλός θα καταλάβαινε ότι είσαι γεννημένος ιεροκήρυκας.
Εσύ το είπες. Είναι το κήρυγμά σου.
Είναι αλήθεια αυτά τα λόγια;
Θεωρείς ότι το μπέιζμπολ είναι το καθήκον σου;
Από τότε που θυμάμαι τον εαυτό μου.
Τόσο που να λες ψέματα γι' αυτό;
Το βλέπεις αυτό;
Είναι ένα ψέμα.
Θα σου δώσω μια επιλογή.
Το θέλημα του Θεού...
ή το δικό σου.
Ρόμπερτ...
είπες ψέματα.
Εξαπάτησες.
Παραπλάνησες τον αδερφό σου.
Έχουμε κανόνες σ' αυτό το σπίτι.
Και ξέρεις ότι οι κανόνες έχουν συνέπειες.
Μάλιστα, κύριε.
Βγες πίσω.
Και εννοώ τώρα.
Μπαμπά, εγώ έπρεπε να είμαι!
Ρόμπερτ...
με εξαπάτησες.
Δεν ξέρεις πόσο πονάει αυτό.
Ξέρεις ότι σ' αγαπώ.
Το κάνω για να σώσω την ψυχή σου.
Δεν θα με σώσεις.
Και να με δέρνεις όλη νύχτα...
ο Ρίκι δεν θα αλλάξει.
Ο Ρίκι είναι μπερδεμένος.
Έχει χαθεί.
Δεν είναι αυτός που έχει χαθεί.
Τι κάνει;
Μεγαλώνει.
Γύρνα.
Πήγαινε μέσα.
-Είπα, πήγαινε μέσα. -Μπαμπά;
Άσε με ήσυχο. Πήγαινε μέσα.
Δεν είναι δίκαιο.
Δεν μπορώ να περάσω το καλοκαίρι χωρίς να παίξω μπέιζμπολ.
Μέχρι να βρεις τρόπο να κηρύττεις και να παίζεις ταυτόχρονα...
θα είσαι στον πάγκο.
Γιε μου...
ξέρεις ότι δεν πρέπει να με διακόπτεις
όταν γράφω το κήρυγμά μου.
Μάλιστα, κύριε.
Ήρθα να σε ρωτήσω τι να κάνω όταν πρέπει να σου πω κάτι.
Τώρα.
Εντάξει.
Πες αυτό που θες.
Χθες βράδυ μου έδωσες μια επιλογή,
την οποία σκέφτηκα πολύ.
Έχεις δίκιο. Ο Θεός είναι πρώτος.
Ήταν, είναι και θα είναι για πάντα.
Και, όπως έχεις κηρύξει τόσες φορές...
ο Θεός δεν κάνει λάθη.
Αμήν.
Νιώθω την τελειότητά Του να με καθοδηγεί όταν κουνάω το ρόπαλο.
Είμαι μάρτυρας της δύναμής Του
όταν η μπάλα περνάει τον πίσω φράχτη.
-Δεν καταλαβαίνω τη λογική σου. Τι; -Επειδή δεν τελείωσα.
Διαλέγω και τα δύο.
Διαλέγεις τον Θεό...
και το μπέιζμπολ;
Η μόνη απάντηση.
Με την τελειότητά Του, μου έδωσε δύο δώρα:
να κηρύττω με φωτιά και να παίζω με τη δύναμη του χεριού του.
Κάθε ευλογία για τη δόξα Του.
"Μπορώ να κάνω τα πάντα μέσω του Χριστού, που με δυναμώνει".
Προς Φιλιππησίους, 4:13.
Τι είναι αυτό;
Ευχαριστώ για όσα μου έμαθες, μπαμπά.
Και τώρα για τους Μπάφαλο, ο κεντρικός αμυντικός, το νούμερο 17,
ο Ρίκι Χιλ!
-Ρίκι! -Ρίκι!
Και έφυγε!
Κυρίες και κύριοι, ο πρώτος αγώνας του 1973
λήγει με άλλο ένα χόουμ ραν
από το αστέρι των Μπάφαλο, Ρίκι Χιλ!
-Είναι ο αδερφός μας! -Φίλε, πετάς!
-Μπράβο, Ρίκι! -Ρίκι!
Έλα.
Τον κατάφερες καλά.
Απέφυγες τις γρήγορες μπαλιές.
Παραλίγο να βγω απ' τη βάση.
Φίλε.
Εντάξει, φεύγω.
-Τα λέμε τη Δευτέρα μετά την προπόνηση. -Ναι.
Έχουμε δουλειά με το παλιό αμάξι.
-Θα έρθω. -Καλά να περάσετε απόψε.
-Καληνύχτα. -Χάρηκα που σε είδα.
Πάλι τέσσερα στα τέσσερα. Επισήμως χτύπησες πάνω από 400.
Σίγουρα δεν κλέβει;
Τα κορίτσια δεν ξέρουν από μπέιζμπολ.
Όχι, το βλέπω.
Πέτυχες την πλήρη περιστροφή σώματος.
Βρήκες τη δύναμή σου.
Λοιπόν...
σου έλειψα;
Θέλω μόνο την αλήθεια.
Γκρέισι;
-Νόμιζα ότι... -Γύρισα για να δω έναν παλιό φίλο.
Εμένα;
Ξέρεις ακόμα πώς να γοητεύσεις ένα κορίτσι.
Παρακολουθούσα την καριέρα σου.
Πρέπει να πάμε να φτιάξουμε κάτι.
Να φτιάξουμε κάτι.
Εντάξει, θα φύγουμε.
Σίγουρα μου έδειξες.
-Λέω μεγάλα λόγια. -Έχεις μεγάλη πίστη.
Εγώ δεν μπορούσα να δω πέρα από εκείνο το σπίτι.
Πόσο θα μείνεις στην πόλη;
Δεν ξέρω.
Λίγες μέρες.
Μωρό μου, πάντα κάνει τόση ζέστη;
Χρειάζομαι ένα ποτό.
-Νεντ, ο φίλος μου ο Ρίκι. -Ο γνωστός Ρίκι;
Ο γνωστός Ρίκι Χιλ, το φαινόμενο;
Σου χρωστάω ένα ευχαριστώ.
Για ποιο πράγμα;
Στοιχημάτισα πάνω του. Πενήντα δολάρια, πέντε προς ένα.
Πλήρωσες σαν κουλοχέρης στο Βέγκας.
Όταν δεν είναι αγενής, είναι αθλητικογράφος στην Eastern Chronicle.
Είμαι επιμελήτρια.
Ήθελα να γνωριστείτε.
-Η μαμά σου μας κάλεσε για φαγητό. -Ωραία.
Έκανε τέσσερα χόουμ ραν μόνο σ' αυτόν τον αγώνα.
Γράφεις καλά αθλητικά άρθρα;
Έτσι θέλω να πιστεύω.
Δυναμικά, όχι μακροσκελή και ανούσια,
όπως γράφει ο φαφλατάς ο Μακόρμακ.
Τον ξέρεις;
Εγώ είμαι ο Μακόρμακ.
Ο φαφλατάς.
Τότε, θα έχεις κάτι άλλο να σκεφτείς εκτός από τον τζόγο και το ποτό.
Αυτό είναι το φιντανάκι που φυτεύτηκε πριν τόσο καιρό;
Γκρέισι, έγινες ένα πανέμορφο τριαντάφυλλο.
Έλα να με αγκαλιάσεις.
Θα έρθεις να γιορτάσουμε την κυριακάτικη λειτουργία αύριο;
-Θα το ήθελα. -Θα με έκανες πολύ χαρούμενο.
Ο παιχταράς έχει αγώνα αύριο.
Νεντ Μακόρμακ, παρεμπιπτόντως.
Χαίρω πολύ. Ευχαριστούμε για την πρόσκληση.
Μ' αρέσουν όλα όσα κάνατε με...
τα πάντα.
Μη μου πείτε ότι δεν παίζετε τις Κυριακές.
Ο πατέρας του δεν κατάφερε να τον οδηγήσει σε ανώτερη αποστολή.
Ανώτερη αποστολή.
Συγγνώμη, δεν θέλω να φανώ ασεβής, αλλά σίγουρα βλέπεις ότι,
όποτε παίζει, είναι φαινόμενο.
Δεν τον έχω δει να παίζει.
Δεν τον έχεις δει να παίζει;
Όχι.
Πάω να πλυθώ.
Επιστρέφω αμέσως. Χάρηκα που σε είδα, Γκρέισι.
Θα είμαι εκεί.
Ωραίο παιχνίδι σήμερα.
Έφυγε...
ο δικός σου;
Ο Νεντ δεν είναι ο δικός μου.
Το κατάλαβα χθες βράδυ στο δείπνο και τον χώρισα.
Το δέχτηκε σαν κύριος και μετά με απέλυσε.
Είσαι έξυπνη.
Σίγουρα κάτι θα βρεις.
Αν αυτή η αισιοδοξία βγει σε μπουκάλια, θα πάρω ολόκληρο κιβώτιο.
Θες να μάθεις τι σπασίκλας είμαι;
Δεν είναι προφανές.
Ενημέρωσέ με.
Κάθε χαζογράμμα που έγραψες από τα εννιά σου,
το κράτησα.
Θεέ μου. Γεμίζουν ολόκληρη μπανιέρα;
Όχι.
Είμαστε και οι δύο σπασίκλες.
Κράτησες τα δικά μου;
Και τα δύο.
Δεν είμαι καλός συγγραφέας.
Γι' αυτό σταμάτησες;
Όχι.
Η καριέρα σου απογειωνόταν και σκέφτηκα ότι με ξέχασες.
Ούτε για μία μέρα.
Ρίκι, είναι η δεύτερη φορά. Τι συμβαίνει;
Απλώς...
Πιάνομαι λίγο όταν παίζω.
Αυτό δεν είναι πιάσιμο, είναι πόνος.
Πόσο καιρό;
Όλη μου τη ζωή.
Τι λένε οι γιατροί σου;
Τίποτα.
Αν πάω σε γιατρό, θα μου πει να σταματήσω.
Έχω μπουχτίσει.
Έχω βαρεθεί να βλέπω σχολικούς παίκτες
να τους παρακολουθούν σκάουτερ.
Κι εσένα, τον καλύτερο χίτερ που έχω δει ποτέ,
δεν τον βλέπει κανείς και ο χρόνος περνάει.
Σε τέσσερις μήνες τελειώνεις το λύκειο.
Τώρα είναι που οι σκάουτερ αρπάζουν τους καλούς
και γιε μου, εσύ είσαι καλύτερος από καλός.
Θες να παίξεις στη μεγάλη κατηγορία;
Μόνο αυτό θέλω.
-Αλλά, Ρέι... -Δεν έχει "αλλά".
Μετά από όσα πέρασες,
δεν θα σ' αφήσω να χάσεις την ελπίδα σου.
Θα φτάσουμε στην κορυφή.
Δεν μιλάω για οποιονδήποτε.
Θα πάρω τον Μάικ Τόλιβερ.
Ποιος είναι αυτός;
Ο Μάικ Τόλιβερ είναι από τους καλύτερους σκάουτερ.
Θα τον πείσω να έρθει σ' έναν από τους σχολικούς σου αγώνες.
-Γεια. Χαίρομαι που σε βλέπω. -Τι κάνεις;
Με ποιον μιλάει;
Με έναν σκάουτερ.
Αλήθεια;
-Δεν ήταν κακό. -Ωραία.
Θα αξίζει τον κόπο. Ανυπομονώ να δω τον Ρίκι.
Είναι απίστευτος. Ευχαριστώ, κ. Τόλιβερ.
Ρομπότ.
Θα τελειώσουμε αυτό που αρχίσαμε.
Μην ανησυχείς, θα είναι γρήγορο.
Δεν θέλω να υποφέρεις μπροστά τους.
Να τοι, οι Μπάφαλο του Μπούι Σίτι.
Θα είναι φοβερός τοπικός αγώνας απόψε,
καθώς το Μπούι αντιμετωπίζει τους αντιπάλους της κομητείας, Γουάιλντκατς.
Το 'χω!
Λένε ότι ο μικρός έχει απίστευτη ταχύτητα με το ρόπαλο.
Δεν ανέφεραν για το χέρι του.
Τρίτο στράικ! Μπάτερ άουτ!
Τώρα μπάτερ για τους Μπάφαλο...
Λες να ρίξουν σ' αυτόν;
...μια μηχανή...
Παίζεται, ισοφαρίζει τη δεύτερη βάση. Εσύ θα το έκανες;
...ο Ρίκι Χιλ!
Δεν έχεις πού να κρυφτείς τώρα, Ρομπότ.
Δεν θα του χαρίσω τη βάση.
Θα τελειώσει εδώ απόψε.
Στράικ!
Έλα, Ρίκι!
Ρίκι!
Ναι!
Ήταν πολύ καλό.
Όσο πιο γρήγορα μπει, τόσο πιο γρήγορα θα βγει.
ΦΙΛΟΞΕΝΟΥΜΕΝΟΙ 1 - ΓΗΠΕΔΟΥΧΟΙ 2
Το 'χω!
Ρίκι.
Μην κουνηθείς.
Θα το τελειώσω.
Πάτησα κάτι.
Ψεκαστήρας.
Το κάταγμα είναι άσχημο...
αλλά αυτό δεν με ανησυχεί τόσο.
Αυτοί οι σύνδεσμοι
κρατάνε την άρθρωση ενωμένη, αλλά, Ρίκι...
είναι σκισμένοι.
Δεν μπορούν να συνδέσουν τον αστράγαλο με την κνήμη.
Και αυτοί οι δύο περονιαίοι τένοντες,
δεν είναι σκισμένοι, είναι εντελώς κομμένοι.
Πότε θα μπορέσω να παίξω;
Γιε μου...
θα είναι θαύμα αν ξαναπερπατήσεις.
Θα προσπαθήσω να σώσω τον αστράγαλο.
Θα προσπαθήσετε;
Πάστορα, το μόνο που μπορώ να εγγυηθώ
είναι πολλά χειρουργεία και μακριές, επώδυνες αναρρώσεις.
Πόσα;
Επτά χιλιάδες, ίσως παραπάνω.
Υπάρχει και η άλλη πάθηση.
Άλλη πάθηση;
Προχωρημένη εκφυλιστική αλλοίωση της σπονδυλικής στήλης.
Ρίκι, τα κόκαλά σου εξαντλούν γρήγορα την πρωτεΐνη
και η σπονδυλική σου στήλη γερνάει πρόωρα.
Πόσο πρόωρα;
Ο γιος σας έχει σπονδυλική στήλη 60χρονου
και δεν μπορώ να το αναστρέψω.
Θα τη σηκώσω εγώ.
Ραγίζει η καρδιά μου για σένα, Ρίκι.
Ακόμα κι αν με στηρίζει η πίστη μου.
Σε λίγο θα μου πεις ότι ήταν θέλημα Θεού.
Μου έσπασε τον αστράγαλο, παραμόρφωσε τη σπονδυλική στήλη.
Γιατί, μπαμπά;
Θέλει να υποφέρω όλη μου τη ζωή, όπως την άρχισα;
-Ένας αξιολύπητος σακάτης; -Μη μιλάς έτσι για τον εαυτό σου.
Δεν το δέχομαι, ακούς;
Δοκιμάζεσαι, γιε μου.
Δοκιμάζεσαι έντονα
και πρέπει να κρατήσεις την πίστη σου, γιατί μόνο αυτήν έχουμε στον κόσμο.
Το μπέιζμπολ θα τελείωνε κάποια στιγμή.
Κι αν είναι να ακούσω άσχημα νέα, καλύτερα νωρίς.
Οπότε, το να σου το στερήσουν όσο είσαι ακόμα νέος...
ίσως να είναι καλό.
Σου...
Σου δίνει χρόνο
να σκεφτείς τι θα κάνεις στη ζωή σου.
Η πρώτη φορά που μου μιλάς σαν πραγματικός πατέρας...
είναι για να πεις "Ξέχνα το μόνο πράγμα που αγαπάς";
Όχι.
Δεν λέω αυτό, Ρίκι.
Όταν ήσουν δέκα χρονών,
είπες ότι θα παίξεις στην πρώτη κατηγορία και δεν είχες ιδέα πώς.
Έκανες ό,τι μπορούσες. Και τα υπόλοιπα;
Απλά πίστεψες.
Ναι, και κοίτα πού κατέληξα.
Ίδια σκατά, διαφορετική μέρα.
Ρίκι, θα μαζέψουμε τα λεφτά.
Και τα 7000 δολάρια.
Θα μπορούσαν να είναι 10 εκατομμύρια.
Ίσως βοηθήσει ο Νεντ, να γράψει ένα άρθρο.
"Πώς βοήθησα έναν σακάτη και κέρδισα την κοπέλα".
Το παραδέχομαι, θα ήταν λογικό.
Τα αγόρια δεν ξέρουν από αγάπη.
Γιατί γύρισες;
Έβγαλαν κάτι από μέσα μου όταν ήμουν μικρή.
Άφησε ένα κενό στην ψυχή μου.
Ό,τι κι αν προσπαθούσα, όποιον κι αν γνώριζα...
δεν επουλώθηκε ποτέ.
Πριν από μερικούς μήνες, ήμουν στα όριά μου.
Ήμουν πραγματικά χαμένη.
Τι σε έσωσε;
Θυμήθηκα το πρώτο μου αγόρι.
Δεν θα ήταν φοβερό, αν ήταν και το τελευταίο σου;
Αν αυτό είναι πρόταση,
πρέπει να προσπαθήσεις περισσότερο.
-Δεν ήταν καλή; -Όχι.
Αλλά μου κάνει. Συνέχισε.
ΕΠΙΧΕΙΡΗΣΗ ΡΙΚΙ ΧΙΛ
Πώς πάει η Επιχείρηση Ρίκι Χιλ;
Εννιά βδομάδες. Βγάλαμε 2000 δολάρια.
Θα σου πω κάτι.
Έχω ένα καινούργιο πενηντάρικο
που λέει ότι θα τα καταφέρεις μέχρι τα δοκιμαστικά.
Συνέχισε να χτυπάς, μικρέ.
Βασιζόμαστε πάνω σου.
Ευχαριστώ, κύριε.
Δεν θα προλάβουμε.
Γιαγιά.
Κυρίες μου. Κυρία Χέλεν.
Ρίκι.
Το είδες αυτό;
Στην πρώτη σελίδα των αθλητικών.
"Τέσσερις ομάδες θα κάνουν δοκιμαστικά πρώτης κατηγορίας
στο Ρόκγουντ Παρκ του Μπρέναμ.
Οι κυνηγοί ταλέντων θα αξιολογήσουν τους παίκτες
σε μια περίοδο δύο ημερών".
Αυτό είναι σε δύο μήνες.
Θα είναι δύσκολο, αλλά θα αναρρώσεις.
Θα αναρρώσω από τι;
Το χειρουργείο.
Όσο πιο γρήγορα μπεις, τόσο πιο...
Ρέι, το προσπαθήσαμε.
Τελείωσε. Δεν μαζέψαμε τα λεφτά.
Λεφτά.
Η ρίζα κάθε κακού.
Αλλά, όχι πάντα.
Τι κάνεις;
Φαίνεται αρκετά προφανές.
Δεν μπορώ να τα δεχτώ.
Δεν τα δίνω.
Είναι ένα δάνειο...
έναντι μελλοντικών κερδών.
Από τη μάντρα;
Τη μάντρα;
Με αυτά που σε πληρώνω;
Θα πέθαινες απένταρος στη μάντρα.
Γκρέισι, πόσα σας λείπουν;
Όχι. Καλύτερα να μην ξέρω το ποσό.
Ρέι.
Πάστορα.
Ο γιος μου δεν θα κάνει δοκιμαστικά για το επαγγελματικό μπέιζμπολ.
Θα κάνει.
Ετοιμάζεται για το επαγγελματικό μπέιζμπολ
από τότε που ήταν εννιά χρονών
και άνοιξε μια τρύπα στο παρμπρίζ μου.
Δεν θέλω να έρχεσαι και να του δίνεις ψεύτικες ελπίδες
και να τον βάζεις σε χρέη.
Πάστορα, σε ικετεύω.
Δώσ' του μια μοναδική ευκαιρία
να δείξει στους σωστούς ανθρώπους τι γεννήθηκε να κάνει.
Θα τον παραλύσεις. Αυτό θα κάνεις.
Δικός μου γιος είναι, όχι δικός σου.
Τον ξέρω καλύτερα από σένα.
Και τον άκουσες. Δεν θέλουμε τα λεφτά σου.
Σταμάτα να ανακατεύεσαι στις οικογενειακές μας υποθέσεις.
Πάρε το φορτηγάκι σου και φύγε.
Αυτό ήταν!
Φέρε την επιταγή εδώ.
Λίλιαν.
"Πληρώστε το ποσό των...".
-Γκρέισι; -4652 δολάρια.
Τι;
Είσαι καλός άνθρωπος, Ρέιμοντ.
Ακόμα κι αν είσαι λίγο αγροίκος.
Ευχαριστώ.
Πιστεύω ότι είσαι ένας άγγελος.
Πολύ γλυκό, αλλά μιλάει η μορφίνη.
Η αλήθεια είναι αυτή.
Κι εγώ;
Είσαι ακόμα ο άγγελός μου, μαμά.
Τόσο όμορφη όσο αυτό το γλυκό κορίτσι;
Ίσως είστε δίδυμες.
Γιατί φαίνεσαι ανήσυχος;
Πιο ανήσυχος απ' ό,τι συνήθως.
Η ζημιά ήταν χειρότερη απ' ό,τι περιμέναμε.
Ακόμα ελπίζουμε σε πλήρη ανάρρωση, αλλά θα πάρει χρόνο.
Τα δοκιμαστικά είναι σε επτά εβδομάδες.
Όχι για σένα.
Λυπάμαι.
ΚΛΙΝΙΚΑ ΣΥΜΠΟΣΙΑ
Κύριος!
Για κάποιον που μετά βίας περπατά, ξέρεις να χτυπάς.
Σ' αρέσει το μπέιζμπολ;
Το λατρεύω.
Συνέχισε να παίζεις.
Ίσως έχεις μια ευκαιρία.
ΠΡΟΒΟΛΗ AMERICAN GRAFFITI
Γιατί βιάζεσαι;
Θέλω να σε πάω κάπου ωραία.
Να μιλήσουμε για το μέλλον.
Τότε...
αν είναι να μιλήσουμε για μας, καλύτερα να είμαστε ο εαυτός μας.
Έλα.
Κάνει πολύ κρύο απόψε.
Θα τρώμε καλύτερα όταν αρχίσω να βγάζω καλά λεφτά.
Όχι με τον μισθό καινούργιου.
Γκρέισι...
όλα είναι εναντίον μου.
Παραείναι επικίνδυνο.
Τα παρατάς;
Καθηλωμένος σε ένα καρότσι...
σε ένα κρεβάτι;
-Δεν θα με ήθελες έτσι. -Μην το γυρνάς σ' εμένα.
Φοβάμαι.
Μεγάλωσα με δεσμά, δεν θέλω να το ξανακάνω.
Με μεγάλωσε ένας άντρας που τα παράτησε.
Έχασε κάθε ελπίδα.
Και είδα τι του έκανε αυτό.
Αν δεν προσπαθήσεις, θα πεθάνεις μέσα σου.
Αυτό είναι το μόνο που δεν θα κάτσω να δω.
Θέλω πίσω τον ονειροπόλο μου.
Τον χρειάζομαι.
Θα το ρισκάρω.
Δεν μπορώ.
Ρίκι.
Έλα.
Έλα, μπες μέσα.
Τι σε τρόμαξε τόσο;
Έλα.
Αυτός είναι ο παιχταράς μου;
Θα τα καταφέρεις, γιαγιά.
Ξέρεις τους γιατρούς και την απαισιοδοξία τους.
Σώπα.
Πάω στη δόξα Του.
Αυτά ψάχνεις;
Όταν ήμουν μικρή...
το μόνο που ήθελα ήταν να εκτρέφω άλογα.
Ένα καλοκαίρι,
ήμουν το πολύ 17 ετών,
έπιασα δουλειά σε ένα ράντσο.
Λάτρεψα κάθε ευλογημένο λεπτό εκεί.
Εκείνη την άνοιξη, περίπου έναν μήνα πριν επιστρέψω...
γνώρισα έναν...
όμορφο...
νεαρό.
Και...
χωρίς να είναι συμφωνημένο...
απέκτησα όλους εσάς.
Το να μετανιώνεις...
είναι ένας πόνος στα κόκαλα που δεν σταματά ποτέ.
-Τζέιμς. -Ναι.
Είσαι καλός άνθρωπος.
Αλλά απόψε θα σου ζητήσω να γίνεις σπουδαίος.
Δώσε στον γιο σου το όνειρό του.
Δεν αμφέβαλα ποτέ για σένα.
Εντάξει, λοιπόν.
Την επόμενη βδομάδα...
όταν λάβεις μέρος στα δοκιμαστικά,
ρίξε την πέτρα.
Διάλυσε τον Γολιάθ.
Να ξέρεις...
ότι θα σε παρακολουθώ.
Και αυτά τα τρία παραμένουν.
Πίστη, ελπίδα...
αγάπη.
Και το σπουδαιότερο απ' αυτά είναι η αγάπη.
Έδωσε τον εαυτό της και την αγάπη της σε αφθονία...
και κράτησε για εμάς την ευλογία της...
να λέει την ωμή αλήθεια...
είτε θέλαμε να την ακούσουμε είτε όχι.
Θα μου λείψει.
Είθε το άγριο πνεύμα της...
να φυλάει τα πουλάρια της άνοιξης.
Από πού είναι αυτό;
Από την καρδιά του.
Τι θες πρώτα;
Κακά ή χειρότερα νέα;
Σταμάτα να ωραιοποιείς τα πράγματα.
Το δοκιμαστικό θα είναι γεμάτο επαγγελματίες σκάουτερ.
Ακριβώς. Γιατί είναι κακό αυτό;
Γιατί ο ένας είναι ο Ρεντ Μερφ.
Ο Ρεντ του Νόλαν Ράιαν;
Αυτός ο Ρεντ.
Ο πιο σκληρός σκάουτερ.
Σου είπα ότι θα έχεις την ευκαιρία να τους δείξεις το ταλέντο σου.
Είσαι έτοιμος;
Όσο μπορώ.
Θα ήθελα λίγη παραπάνω έμφαση, ένα "Εννοείται", αλλά...
Ένα πράγμα να θυμάσαι.
Ο Ρεντ πρέπει μόνο να σε δει να χτυπάς.
Ωραία. Εγώ την έριξα άσχημα. Είσαι καλά;
Αύριο...
αντιμετωπίζω μια από τις μεγαλύτερες δοκιμασίες.
Δεν θα υπερισχύσω για τον εαυτό μου...
ούτε για να αψηφήσω τον επίγειο πατέρα μου...
τον οποίο, μέσω της χάρης Σου,
αγάπησα και κατάλαβα περισσότερο.
Φέρθηκα εγωιστικά...
αλλά τα πιστεύω και το έργο του προηγούνται των δικών μου.
Θα βρω άλλον τρόπο να αξίζω την αγάπη του...
και να τον κάνω περήφανο.
Αύριο, όμως, Κύριε...
να είσαι στο πλευρό μου.
Δεν μπορώ να το κάνω μόνος.
Διακόσια κορυφαία ταλέντα του μπέιζμπολ.
Τόσοι έχετε τα προσόντα να σταθείτε εδώ σήμερα.
Μέχρι το τέλος της μεγαλύτερης
και πιο δύσκολης μέρας μπέιζμπολ που θα έχετε αντέξει,
μόνο λίγοι από σας θα απομείνουν.
Θα χωριστείτε σε δύο ομάδες.
Αύριο βράδυ, θα αναμετρηθείτε στο πάρκο των μεγάλων.
Και να είστε σίγουροι.
Δεν παίζετε μόνο για τη νίκη.
Παίζετε για να μπείτε στην ελίτ.
Δεν θα χάσω τον χρόνο μου με τύπους που παίζουν μπέιζμπολ.
Ψάχνουμε παίκτες του μπέιζμπολ.
Οι ελπίδες, τα όνειρα, η αποφασιστικότητα δεν έχουν σημασία.
Η ουσία είναι μία.
Ποιος είναι ο καλύτερος.
Θα σας στείλουμε σε διάφορα γήπεδα,
όπου αυτοί οι άντρες θα αποφασίζουν
ποιος θα προχωρήσει και ποιος θα πάει σπίτι.
Μοναδικός σας στόχος είναι
να τους πείσετε να σας στείλουν στο στάδιο.
Εκεί είναι ο κύκλος των νικητών,
όπου θα αντιμετωπίσετε τον τελευταίο που θα αποφασίσει τη μοίρα σας.
Εμένα.
Κάτι τελευταίο.
Ένας κανόνας.
Μη μιλάτε στους σκάουτερ, εκτός αν σας μιλήσουν αυτοί.
Το παιχνίδι σας θα τους δείξει τι αξίζετε.
Κι αν πουν ότι τελειώσατε...
τελειώσατε.
Λοιπόν, κυρίες, πάρτε τις αναθέσεις σας. Πάμε στο γήπεδο.
Τζέισον.
Πήγαν να μου πουν ότι ο Ρίκι Χιλ ξόφλησε.
Είπα "Όχι, ο Χιλ έχει άλλο ένα βουνό να σκαρφαλώσει.
Δεν τα παρατάει ποτέ και είναι πολύ χαζός για ν' ακούσει".
Πίτσερ και κάτσερ, στο στάδιο με τον Ρεντ, πάμε!
Εγώ είμαι αυτός.
Καλή τύχη.
Περίμενε.
Δεν ήρθε ο Κουίν;
Αφού χτύπησες την μπαλιά του,
έχασε την αυτοπεποίθησή του.
Τρέξε! Γρήγορα!
Πιο γρήγορα!
Πώς τα πάει;
Πονάει.
Αλλά...
χτυπάει καλύτερα από ποτέ.
Χιλ.
Δεν βλέπω καμία διαφορά.
Μη με κόβεις. Έχω ακόμα τον δεύτερο γύρο χτυπημάτων.
Δεν σπαταλάω τον χρόνο μας.
Μπορείς να χτυπήσεις, αλλά όχι να τρέξεις.
Δεν νομίζω ότι του δίνουν συμβόλαιο.
Δεν θα τον κόψουν ακόμα. Ο Ρεντ δεν τον είδε να χτυπά.
Αν με βάλεις ροπαλοφόρο και δεν εκτοξεύσω κάθε μπαλιά,
θα με κόψω εγώ.
Δεν διαπραγματεύομαι μαζί σου.
Αλλά αν αυτό χρειάζεται για να φύγεις,
πάρε το ρόπαλό σου.
Μάλιστα.
Εσύ.
Πρόσεχε πού ρίχνεις.
Και τέσσερις κάτσερ...
-Έρχεται! -Πρόσεχε.
Τι κάνει;
Σπάει παρμπρίζ.
Θα μου πει κάποιος τι συμβαίνει;
Χριστέ μου.
Ο μικρός ρίχνει από την κύρια ή από τη δεύτερη βάση;
Είναι πάνω από 120 μέτρα.
Κάθε σπιθαμή.
Να σταματήσουμε όποιον μας βομβαρδίζει και να ελέγξουμε το ρόπαλο;
Θες να τον σταματήσω, Ρεντ;
-Κάν' το τώρα, πριν σκοτώσει κανέναν. -Μάλιστα.
Πόσα χόουμ ραν ήταν;
Δεν ξέρω.
Έχασα το μέτρημα μετά τα 16.
Αυτό είναι χόουμ ραν.
Ξέρω πώς είναι το χόουμ ραν.
Δεν μετράει, εκτός αν παίζεις στην πρώτη κατηγορία.
ΘΑ ΤΙΜΗΣΩ ΑΥΤΟΝ ΠΟΥ ΜΕ ΤΙΜΑ
Ρεντ, αυτός είναι.
-Κύριε Μερφ; Είμαι... -Ο Ρίκι Χιλ. Ποτέ δεν ξεχνάω ονόματα.
Είμαι από τους καλύτερους χίτερ.
Αν δεν είχα δει τις βόμβες που έριχνες με τα ίδια μου τα μάτια,
θα έλεγα ότι είναι κούφια λόγια.
Δεν είναι κούφια λόγια.
Έπρεπε να με δείτε να χτυπάω σήμερα.
Επειδή έχω χτυπημένο αστράγαλο, που θα γιατρευτεί...
δεν με έφεραν εδώ.
Για καλό λόγο. Δεν ανήκεις εδώ.
Ένα σακατεμένο πόδι μπορεί να κοστίσει νίκες και λεφτά.
-Λεφτά; -Το επαγγελματικό δεν είναι απλό παιχνίδι.
Είναι επιχείρηση.
-Ξαναέλα του χρόνου, όταν γίνεις καλά. -Δεν μπορώ να περιμένω του χρόνου.
Ο μικρός έχει κότσια.
-Αρκετά είπες. -Όχι, άσ' τον.
Ομολογώ ότι είμαι περίεργος.
Θα σου πω κάτι. Θα το λύσουμε δίκαια.
Πώς;
Θα αντιμετωπίσεις τους καλύτερους πίτσερ που υπάρχουν.
Αύριο βράδυ;
Αυτός ο αγώνας θα είναι ό,τι πιο κοντινό σε επαγγελματικό.
Θα είσαι καθορισμένος μπάτερ και για τις δύο ομάδες.
Και μετά θα σε δούμε καλά.
Δεν θα σας ντροπιάσω.
Έχετε τον λόγο μου.
Θα σου δώσω μια ευκαιρία.
Αλλά αν δεν παίξεις καλά, θα τελειώσεις εδώ.
Θα βρεις ένα νέο όνειρο.
"Σωτηρία".
Σου ακούγεται λίγο παλιομοδίτικο;
-Χέλεν. -Εμπρός.
Άλλος ένας ρεπόρτερ.
Δεν είναι λάθος.
Ο Ρίκι θα είναι χίτερ και για τις δύο ομάδες.
Ναι, θα είναι εκεί όλη η οικογένεια.
Είναι πολύ κατσαρά.
Δεν τα έχω δει καλύτερα.
Εμπρός; Λοιπόν...
Συγγνώμη, μαμά.
Το μισό εκκλησίασμα θα λείπει.
Όπου μαζεύονται πάνω από δύο...
Μπορώ να έχω τα αυγά μου;
Εδώ, μπροστά μου. Μπορώ να έχω τα αυγά μου;
Τι στο καλό σ' έχει πιάσει;
Χρειάζομαι...
Χρειάζομαι τη μαμά.
Εκείνη καταλάβαινε.
Έλεγε ότι δεν έκανες τίποτα κακό.
Ο γιος σου δεν είναι φρικιό.
Είναι ξεχωριστός.
Είναι...
τέλειος.
Όταν γεννήθηκε, τον είδα πρώτη.
Τα πόδια του ήταν λεπτά και εύθραυστα. Είπαν "Δεν θα περπατήσει ποτέ", κι έτρεξε.
Είπαν "Δεν θα τα καταφέρει στα χειρουργεία"
και επέζησε.
Είπαν ότι δεν θα ήταν ποτέ αρκετά καλός
και είναι ο καλύτερος.
Πόσα θαύματα ακόμα χρειάζεσαι;
Σταμάτα.
Όπως κι αν κλέβεις,
έχεις γίνει τόσο καλός, που δεν το βλέπω.
Θες να μάθεις το μυστικό μου;
Δεν το κάνω εγώ.
Τότε, ποιος το κάνει;
Θα πρέπει να ζείτε στη σπηλιά του Λάζαρου,
αν δεν ξέρετε γιατί είμαστε τόσο λίγοι.
Ο γιος μου, ο Ρίκι, έχει αγώνα μπέιζμπολ.
Πολύ σημαντικό.
Κι αν τα πάει καλά...
θα έχει την ευκαιρία να γίνει παίκτης πρώτης κατηγορίας.
Η επιθυμία του είναι να παίξει επαγγελματικά.
Πάντα ήξερα ότι είχε...
μια εξαιρετική ικανότητα να χτυπάει την μπάλα.
Ίσως το βρείτε περίεργο...
αλλά δεν έχω δει ποτέ τον Ρίκι να παίζει.
Αυτό είναι ένα γεγονός...
για το οποίο...
ήμουν περήφανος...
από τότε που άρχισε να παίζει.
Μέχρι απόψε το βράδυ.
Κυρίες και κύριοι, καλώς ήρθατε σε ένα παιχνίδι επίδειξης
των καλύτερων ερασιτεχνών παικτών της πολιτείας του Τέξας.
Πάνω τους!
Το κέρδισες επάξια.
Είμαι περήφανος για σένα, Ρίκι.
Για να καταλάβω.
Έμαθα ότι παίζεις και για τις δύο πλευρές απόψε.
Ναι.
Δύσκολη δουλειά.
Μιλούσαμε με τα παιδιά.
Αν κάνεις άλλο ένα χόουμ ραν για την μπλε ομάδα,
θα σε περιμένει μια παγωμένη εξάδα Κόκα Κόλα στη λέσχη.
Θα δω τι μπορώ να κάνω για σένα.
Ωραία.
Ο πρώτος πίτσερ της κόκκινης ομάδας,
ο τέσσερις φορές κορυφαίος παίκτης κολεγίων, Τζέικ Γουίλφορντ.
Ήρθε η ώρα σου, Ρίκι!
Απόψε μας περιμένει μια ιδιαίτερη έκπληξη.
Ένα αστέρι του μπέιζμπολ λυκείου, ονόματι Ρίκι Χιλ.
Αυτό το παιδί έχει μια φοβερή ιστορία.
Παλεύει με την αλλοίωση της σπονδυλικής στήλης από μικρός.
Πρόσφατα έπαθε ένα άσχημο κάταγμα στον αστράγαλο,
που οδήγησε σε εγχείρηση.
Έχει ξεπεράσει πολλά και είναι σε αποστολή.
Ο Ρεντ Μερφ θα του δώσει μια μοναδική ευκαιρία.
Θα είναι και στις δύο ομάδες, για να του αποδείξει αν μπορεί να χτυπήσει
και να φτάσει στην Α' Κατηγορία.
Μην τον λυπηθείς, Τζέικ.
Αυτοαποκαλείται χίτερ.
Μπορείτε να φανταστείτε τι περνά απ' το μυαλό του Χιλ,
όλα όσα έκανε,
για να φτάσει ως εδώ και να αποδείξει ότι αξίζει ως χίτερ;
Σκάβει στο πλαίσιο του μπάτερ.
Θα δούμε αν ο Χιλ είναι έτοιμος.
Ο Γουίλφορντ ετοιμάζεται να ρίξει την πρώτη μπαλιά.
Ρίχνει μια γρήγορη μπαλιά.
-Πρώτο στράικ! -Περνά τον Χιλ.
Πατούσε στο μπροστινό πόδι.
Μάλλον αγχώθηκε βλέποντας αυτήν την ταχύτητα για πρώτη φορά.
-Δεύτερο στράικ! -Όμορφη κυρτή μπαλιά.
Άλλαξε πορεία προς τα κάτω. Είχε πολύ φάλτσο.
Και πολύ γρήγορα, ο Χιλ είναι στο 0-2.
Δύο στράικ στον Χιλ.
Ο Γουίλφορντ ρίχνει.
Είναι μπαλιά μιας βάσης. Ο Χιλ θα νιώθει καλά.
Καλό χτύπημα, Ρίκι! Αυτό θα τον χαλαρώσει λίγο.
Ή μήπως εσένα;
Αυτό θα του μειώσει την πίεση, για να ξεκινήσει τη μέρα του.
Ένας δρομέας αναπληρώνει τον Χιλ.
Φέρθηκα εγωιστικά.
Φέρθηκα αλαζονικά.
Ακόμα...
Ακόμα και σκληρά.
Νόμιζα ότι...
ήξερα το σχέδιο του Θεού για τον γιο μου.
Και τον μεγάλωσα σύμφωνα με το σχέδιο αυτό.
Αλλά δεν ήταν σχέδιο του Θεού.
Ήταν δικό μου σχέδιο.
Ο Ρίκι έπρεπε...
να φοράει νάρθηκες για να περπατήσει.
Και ό,τι κι αν κάνει στον αγώνα απόψε,
έχει ξεπεράσει το τρομερό βάρος που κουβαλούσε όλη του τη ζωή.
Εγώ είμαι ο σακάτης.
Δεν μπορούσα να δω πέρα από αυτό που νόμιζα ότι έπρεπε να είναι ο γιος μου
και να δω ποιος πραγματικά είναι
στα μάτια του Θεού.
Υποτίθεται ότι είμαι ο πάστοράς σας, ο πνευματικός σας ηγέτης.
Αλλά...
αυτή τη στιγμή νιώθω...
αδαής.
Και ντροπιασμένος.
Δεν μπορώ καν να σας ζητήσω συγγνώμη.
Μάλλον πρέπει να πάω στον Θεό γι' αυτό.
Και τώρα, για την κόκκινη ομάδα, ο καθορισμένος μπάτερ Ρίκι Χιλ.
-Ρίκι! -Καθώς μπαίνει στο πλαίσιο,
ο Ρεντ βγαίνει να μιλήσει στον πίτσερ του.
Διάλυσέ τον. Ας τελειώνουμε.
Ο πίτσερ επιστρέφει στο καουτσούκ, κοιτάζει πίσω και θα σκέφτεται
"Ποτέ δεν έριξα την μπάλα με κάποιον πίσω μου".
Ο Ρεντ Μερφ, θρύλος του παιχνιδιού, τοποθετείται δίπλα στον πίτσερ.
Προετοιμάζεται και ρίχνει.
Ευθεία στο κέντρο. Ο Ρεντ έπρεπε να φύγει απ' τη μέση.
Άλλο ένα χτύπημα βάσης στη δεύτερη προσπάθειά του.
Έχω 20 χρόνια να δω τον Ρεντ να κινείται έτσι.
Σαν να λέει "Εντάξει, έχουμε δύο".
Ο Χιλ πέτυχε 10 στα 10. Κάνει κι άλλο χτύπημα.
Ποιος να το πίστευε ότι ο Χιλ θα τα κατάφερνε,
μετά από όλα όσα πέρασε;
Τα χειρουργεία, η επιστροφή.
Απίστευτη ιστορία, καθώς έρχεται για την ενδέκατη προσπάθειά του.
Ο Ρεντ πάει στον λοφίσκο. Φαίνεται ότι θα κάνει αλλαγή.
Αλλαγή στη βάση του πίτσερ.
Τι μου διαφεύγει;
Ο Ρεντ. Παίζει το τελευταίο του βρόμικο χαρτί.
Κυρίες και κύριοι, αυτό θα είναι ενδιαφέρον.
Αυτός είναι ο κορυφαίος πίτσερ Τζίμι Χάμερ.
Ο Χάμερ. Μεγάλο όνομα.
Μπροστά του οι παίκτες μοιάζουν με τη Σταχτοπούτα.
Ήρθε για αποτοξίνωση.
Ο Ρεντ τον έβαλε για να χαλάσει τη βραδιά του Ρίκι.
Ο Ρίκι μπορεί να χτυπήσει οτιδήποτε.
Σωστά;
Κάνε ζέσταμα.
Δεν το χρειάζομαι. Θα τον βγάλω.
Είναι συνηθισμένος να αλλάζει το παιχνίδι.
Μπαίνει και οι ροπαλοφόροι σωπαίνουν.
Ο Χιλ σκάβει.
Θα έλεγε κανείς ότι το 11 στα 11
είναι πολύ δύσκολο ενάντια στον σπουδαίο δεξιόχειρα.
Ετοιμάζεται για την πρώτη ρίψη. Να τη.
-Πρώτο στράικ! -Γρήγορη μπαλιά.
Δίστασε λίγο.
-Δεύτερο στράικ! -Αστόχησε.
Ο Χιλ κοιτά έκπληκτος,
καθώς ο Ρεντ ήξερε ότι αυτό χρειαζόταν να δει
για να κάνει τη δοκιμασία του Χιλ όσο πιο μεγάλη γίνεται.
Φάουλ!
Φάουλ στη δεξιά γραμμή του γηπέδου.
Την έπιασε.
Ο Χιλ επεξεργάζεται τα πάντα. Ο Χάμερ ξέρει ότι έχει μόνο μία δουλειά,
να αποκλείσει τον Χιλ και να του δείξει τι αξίζει.
Ο Χάμερ ρίχνει για το δεύτερο στράικ. Έρχεται.
Όχι, ψηλά και πάνω του. Τον έριξε.
Χτύπησε τον Χιλ στα πλευρά και έπεσε κάτω.
Φαίνεται να πονάει.
Ο Ρεντ πάει στο πλαίσιο του μπάτερ για να τον ελέγξει.
Έλα, Ρίκι.
Σήκω.
Και μετά; Παίρνει μια βάση, σωστά;
Πάει στην πρώτη.
Με όσα έχει περάσει ο Χιλ,
αναρωτιέσαι αν είναι από αυτά
που δεν θα του επιτρέψουν να συνεχίσει.
Φαίνεται να πονάει πολύ.
Τελείωσες, μικρέ;
Σήκω. Πάρε τη βάση σου.
Όχι.
Τι εννοείς όχι; Πάρε τη βάση σου.
Δεν χρειάζεται να πάρω τη βάση μου.
Δεν είναι αληθινό παιχνίδι.
Δοκιμαστικό είναι.
Είσαι δέκα στα δέκα.
Δεν έχεις ν' αποδείξεις τίποτα.
Θα μείνει και θα χτυπήσει.
Παρακολουθούμε μια απίστευτη στιγμή.
Αυτό δεν συμβαίνει συνήθως.
Τι κάνει;
Πάρε τη βάση, Ρίκι!
Πάλι, 10 στα 10 και μετά τον χτυπάνε.
Θέλει να μείνει στο πλαίσιο και να πάει για 11 στα 11.
Φανταστείτε τι περνάει απ' το μυαλό του καθώς επεξεργάζεται τα γεγονότα.
Αν το ξανακάνεις αυτό, τελείωσες.
Ας παίξουμε!
ΣΤΑΔΙΟ ΜΠΡΕΝΑΜ ΕΔΡΑ ΤΩΝ ΣΤΑΡΜΠΛΕΪΖΕΡΣ
Η μάχη θα συνεχιστεί.
Ο Χιλ θα μπορούσε να πάρει τη βάση, αλλά είναι στην κύρια βάση
και κοιτάζει τον νταή κατάματα.
Ο Χιλ είναι έτοιμος για μια ρίψη 0-2.
Να τη.
Χτυπάει. Ο Χιλ πετάει την μπάλα στο κέντρο αριστερά.
Η μπάλα είναι μακριά και πάει πάνω από τον τοίχο.
Το πιστεύετε;
Στην 11η προσπάθεια, αφού χτυπήθηκε, ο Χιλ έκανε χόουμ ραν.
Θα είναι φοβερή στιγμή γι' αυτόν.
Θα πρέπει να το συνηθίσω.
Ο Θεός δεν τελείωσε ακόμα και με τους δυο μας.
Ο ΡΙΚΙ ΥΠΕΓΡΑΨΕ ΜΕ ΤΟΥΣ MONTREAL EXPOS ΤΗΝ 1Η ΙΟΥΝΙΟΥ 1975.
Ο ΡΙΚΙ ΠΑΝΤΡΕΥΤΗΚΕ ΣΤΗΝ ΚΥΡΙΑ ΒΑΣΗ.
ΤΟΝ ΓΑΜΟ ΤΕΛΕΣΕ Ο ΤΖΕΪΜΣ ΧΙΛ.
ΕΠΑΙΞΕ ΣΤΟΥΣ EXPOS ΓΙΑ ΤΕΣΣΕΡΑ ΧΡΟΝΙΑ.
ΤΟ 1979, Η ΣΠΟΝΔΥΛΙΚΗ ΤΟΥ ΣΤΗΛΗ ΔΕΝ ΑΝΤΕΞΕ. ΔΕΝ ΕΠΑΙΞΕ ΠΟΤΕ ΞΑΝΑ ΜΠΕΪΖΜΠΟΛ.
ΣΗΜΕΡΑ, Ο ΡΙΚΙ ΠΡΟΠΟΝΕΙ ΠΑΙΔΙΚΕΣ ΟΜΑΔΕΣ ΜΠΕΪΖΜΠΟΛ
ΚΑΙ ΔΙΔΑΣΚΕΙ ΓΚΟΛΦ ΣΤΟ ΦΟΡΤ ΓΟΥΟΡΘ ΤΟΥ ΤΕΞΑΣ.
ΣΤΗ ΜΝΗΜΗ ΤΟΥ ΣΚΟΤ ΜΑΡΣΑΛ ΣΜΙΘ